กปน. แจ้งขยายเวลางดทำธุรกรรม ตั้งแต่วันนี้ – 15 สิงหาคมนี้
นายคมกฤช ทินกร ณ อยุธยา รองผู้ว่าการการประปานครหลวง (กปน.) ในฐานะโฆษก กปน. กล่าวว่า จากสถานการณ์การแพร่ระบาดของโรคโควิด-19 ที่มีความรุนแรงต่อเนื่องอยู่ในขณะนี้ กปน. ขอแจ้งขยายเวลางดทำธุรกรรม ณ สำนักงานใหญ่ สำนักงานประปาสาขา กองจัดเก็บพิเศษ และจุดจอดจ่ายจร ทุกสาขา ของ กปน. รวมทั้งเคาน์เตอร์บริการภายในห้างสรรพสินค้า (เซ็นทรัลเวสต์เกต เซ็นทรัลแจ้งวัฒนะ เดอะมอลล์งามวงศ์วาน และเดอะมอลล์บางแค) เป็นการชั่วคราว ไปจนถึงวันที่ 15 สิงหาคมนี้ โดยคาดว่าจะเปิดให้บริการตามปกติ ในวันที่ 16 สิงหาคม 2564 หรือจนกว่าสถานการณ์จะคลี่คลายลง ซึ่งจะแจ้งให้ทราบเป็นระยะ กปน. ยังคงผลิตน้ำประปาสะอาดปลอดภัยเพื่อให้บริการประชาชน รวมถึงงานที่จำเป็นเร่งด่วน เช่น ซ่อมท่อประปา ตามปกติทุกพื้นที่ให้บริการในกรุงเทพมหานคร นนทบุรี และสมุทรปราการเพื่อความสะดวกและปลอดภัยของพี่น้องประชาชน ลดความเสี่ยงของประชาชนจากการเดินทางไปในที่ชุมชน กปน. ขอเชิญชวนใช้บริการ กปน. ออนไลน์ได้ตลอด 24 ชั่วโมง ผ่านช่องทางออนไลน์ง่ายๆ รอบบิลปกติผ่านทางแอปพลิเคชัน MWA onMobile / เว็บไซต์ eservicesapp.mwa.co.th / แอปฯ ธนาคารต่างและตัวแทนรับชำระเงิน / ตัดบัญชีธนาคาร / ตัดบัญชีบัตรเครดิต และค่าน้ำเกินกำหนดผ่านทาง แอปฯ MWA onMobile / Krungthai NEXT / เป๋าตัง / ttb touch / BluePay / ShopeePay และเคาน์เตอร์ตัวแทนรับชำระ เช่น เคาน์เตอร์เซอร์วิส 7-11 บิ๊กซี โลตัส CenPay เป็นต้น (กปน. ยกเว้นค่าธรรมเนียมถึง 30 กันยายน 2564) , บริการ MWA e-Bill Service ซึ่งประกอบด้วย e-Invoice (ใบแจ้งค่าน้ำประปา) และ e-Tax invoice &amp; e-Receipt (ใบเสร็จรับเงิน/ ใบกำกับภาษีและใบรับเงิน) เพื่อให้ลูกค้าสามารถเลือกรับเอกสารในรูปแบบอิเล็กทรอนิกส์แทนกระดาษ ซึ่งสามารถดูผ่าน smart devices ต่างๆ ได้ทุกที่ และช่องทางการติดต่อออนไลน์ ตลอด 24 ชั่วโมง ทั้ง Facebook / Line / Twitter / Instagram / Youtube : @MWAthailand โดยสามารถสอบถามข้อมูลเพิ่มเติมที่ MWA call center โทร.1125 ตลอด 24 ชั่วโมง